OpenLLM-France/wikimedia huggingface dataset:
# Sulfur de dimetil

El sulfur de dimetil, DMS, és un compost químic de fórmula química C₂H₆S o bé (CH₃)₂S, format per un sulfur amb dos grups metil. És la forma de sofre volàtil més abundant a la mar i el responsable que la mar, i indirectament el marisc, facin "olor de mar", que en realitat és l'olor de sulfur de dimetil. Té l'aspecte d'un líquid transparent de color grogós, molt dens i pràcticament insoluble en aigua. És molt inflamable i se'l considera perillós.
Oxida i inflama amb facilitat, alliberant gasos tòxics i molt corrosius. La manipulació requereix guants de seguretat i protecció dels ulls, ja que és molt volàtil. La toxicitat no ha estat gaire estudiada però se sap que en concentracions elevades a l'aire pot causar la pèrdua del coneixement i fins i tot la mort. L'alta densitat fa que tendeixi sempre a situar-se arran de terra.
És una de les poques substàncies que a la mar s'emeten a l'aire. Com en qualsevol lloc on l'aigua està en contacte amb l'aire, un petit nombre de molècules d'aigua líquida esdevenen vapor i es mesclen amb aire, així com d'altres, molt a prop de la superfície, que ho fan a l'inrevés, en una relació d'equilibri. Però perquè l'aigua evaporada formi núvols i condensi per a originar la pluja, cal que les molècules d'aigua "s'enganxin" a una partícula sòlida, i el sulfur de dimetil n'és una, en l'aire sobre mars i oceans. També, com totes les partícules sòlides en suspensió, reflecteix una part de la radiació solar.
Els sulfurs i les partícules sòlides en suspensió en l'aire, que a terra ferma solen ser pols, fums de la combustió d'hidrocarburs o d'altres coses, etc. es consideren contaminants atmosfèrics si són produïts per l'activitat humana. El sulfur de dimetil no és un contaminant en una mar sana, però sí que ho és si n'hi ha un excés, per exemple, si hi ha un excés d'algues. En concret, existeix una mena d'algues unicel·lulars del fitoplàncton que sintetitzen una substància, el propionat de dimetilsulfoni, que interacciona amb algues i bacteris alliberant el sulfur de dimetil gasós. Aquestes molècules de gas es van obrint pas fins a arribar a l'atmosfera, on s'oxiden formant micropartícules sòlides.

## Referències

* 1 2 3 Mar de núvols. Oceans, aerosols, núvols i canvi climàtic, de R. Simó. L'Atzavara, pàgs 53-63, número 16, any 2008. (català)
* 1 2 Fitxa tècnica del sulfur de dimetil Arxivat 2010-06-11 a Wayback Machine. Tractament de residus industrials, patogènics, especials i perillosos. (castellà)
# Hyper Search

Hyper Search és un motor de cerca basat en l'anàlisi d'enllaços creat per l'investigador italià Massimo Marchiori.

## Referències

* ↑ «The Anatomy of a Search Engine». [Consulta: 21 desembre 2019].

## Vegeu també

* PageRank
# Probabilitat prèvia

En la inferència estadística bayesiana, la probabilitat prèvia, sovint anomenada a priori, d'una quantitat incerta és la distribució de probabilitat que expressaria les pròpies creences sobre aquesta quantitat abans que es tinguessin en compte alguna evidència. Per exemple, la probabilitat a priori podria ser la distribució de probabilitat que representa les proporcions relatives de votants que votaran per un polític determinat en unes futures eleccions. La quantitat desconeguda pot ser un paràmetre del model o una variable latent en lloc d'una variable observable.
El teorema de Bayes calcula el producte puntual renormalitzat de la funció anterior i de la probabilitat, per produir la distribució de probabilitat posterior, que és la distribució condicional de la quantitat incerta donada les dades. De la mateixa manera, la probabilitat prèvia d'un esdeveniment aleatori o d'una proposició incerta és la probabilitat incondicional que s'assigna abans que es tingui en compte qualsevol evidència rellevant.
Per calcular la probabilitat a priori s'ha d'utilitzar la següent fórmula que especifica la probabilitat total :
P (B) = P (A $_1$) * P (B | A $_1$) + P (A ₂) * P (B | A ₂) +. . . + P (A $_n$) * P (B | A $_n$)
Si es compleixen els supòsits:
    1) L'esdeveniment aleatori B és qualsevol esdeveniment que pertany al conjunt Z
    2) Esdeveniments aleatoris A $_1$, A ₂ ,. . ., A $_n$ pertanyen al conjunt Z i compleixen les condicions següents
   * A $_i$ ∩ A $_j$ SOBRE, i<>j
   * A $_1$ ∪ A ₂ ∪. . . ∪ A $_n$ = Ω
   * P (A $_i$)> 0, i = 1, ..., n
       on
       Ω - conjunt d'esdeveniments elementals
       Z - una família de subconjunts de l'espai d'esdeveniments elementals Ω
       P (A $_i$) - probabilitat de l'esdeveniment A $_i$
       P (B | A $_i$) - probabilitat de l'esdeveniment B amb la condició d'ocurrència de l'esdeveniment A $_i$

## Referències

* ↑ Srivastav, Ashish Kumar. «A Priori Probability» (en anglès). https://www.wallstreetmojo.com,+16-08-2020.+[Consulta: 30 octubre 2022].
* ↑ «A Priori Probability - Explained» (en anglès). https://thebusinessprofessor.com.+[Consulta: 30 octubre 2022].
* ↑ Nair, Khushbu. «Priori Probability: Definition And Example» (en anglès). https://harappa.education,+20-11-2021.+[Consulta: 30 octubre 2022].
* ↑ «A Priori Probability» (en anglès). https://assignmentpoint.com.+[Consulta: 30 octubre 2022].
# Regne del Rip

El Rip fou un antic petit regne de l'Àfrica de l'oest situat entre el regne del Saloum i el marge dret del riu Gàmbia. Al Sénégal actual, aquest topònim designa la zona al voltant de Nioro del Rip, a la regió de Kaolack.

## Història

El territori fou conegut anteriorment sota el nom de Badibou.
Fou el regne del marabut Maba Diakhou Bâ (1809-1867) que va oposar una ferotge resistència a la penetració colonial francesa. i fou hostil també als regnes animistes veïns. La seva capital inicial fou una localitat que anomenava la Meca; el 1862 es va apoderar del tron del Rip; davant l'atac francès es va traslladar a Nioro del Rip que els francesos van ocupar el 1865.

## Article relacionat

* Lat Dior

## Bibliografia

* (francès) Tamsir Ousmane Bâ, « Essai historique sur le Rip (Sénégal) », Bulletin de l'IFAN, 1957, t. XIX, série B, n° 3/4
* (francès) A. K. Mbaye, L'épopée de Maba Diakhou Ba du Rip, Dakar, Faculté des Lettres et Sciences humaines, Département de Lettres modernes, 1996 (Mémoire de Maîtrise)
* (francès) Kélétigui S. Keita, Maba Diakhou Ba dans le Rip et le Saloum (1861-1867), Dakar, Université de Dakar, 1970, 165 p. (Mémoire de Maîtrise)

## Enllaços externs

* (francès) « Essai sur l'histoire du Saloum et du Rip » (texte d'Abdou Bouri Ba, publié dans le Bulletin de l'IFAN, t. 38, Série B, n° 4, octobre 1976, p. 813-860
# Karlditmarita

La karlditmarita és un mineral de la classe dels fosfats.

## Característiques

La karlditmarita és un fosfat-sulfat de fórmula química Cu$_9$O₄(PO₄)₂(SO₄)₂. Va ser aprovada com a espècie vàlida per l'Associació Mineralògica Internacional l'any 2021, i encara resta pendent de publicació. Cristal·litza en el sistema triclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5589/1.

## Formació i jaciments

Va ser descoberta a la fumarola Arsenàtnaia, situada al volcà Tolbàtxik, dins el krai de Kamtxatka (Rússia). Aquesta volcà és l'únic indret de tot el planeta on ha estat descrita aquesta espècie mineral.

## Referències

* ↑ «Karlditmarite» (en anglès). Mindat. [Consulta: 29 març 2022].
# Resolució 218 del Consell de Seguretat de les Nacions Unides

La Resolució 218 del Consell de Seguretat de les Nacions Unides, aprovada el 23 de novembre de 1965, després de recordar les resolucions anteriors sobre el tema, i la ineficàcia de Portugal per posar-les en pràctica, el Consell va exigir de nou Portugal la retirada la seva presència militar a les seves colònies i entrar en negociacions amb els partits polítics que reclamaven la independència.
El Consell també va afirmar que la situació resultant del conflicte per retenir les colònies pertorbava greument la pau i la seguretat internacionals i va sol·licitar que tots els Estats s'abstinguin de subministrar Portugal qualsevol tipus d'armes o material de guerra que li permetés continuar la repressió de la població dels territoris sota la seva administració.
La resolució va ser aprovada amb set vots, mentre que França, el Països Baixos, Regne Unit i Estats Units es van abstenir.

## Vegeu també

* Llista de resolucions del Consell de Seguretat de les Nacions Unides 201 a la 300 (1965 - 1971)
* Imperi Portuguès

## Referències

* PDF Text de la Resolució a Un.org Arxivat 2012-04-29 a Wayback Machine.
# Závadka (Gelnica)

* Per a altres significats, vegeu «Závadka».
Závadka és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1200.
# Solontsovi

Solontsovi (en rus: Солонцовый) és un poble (un possiólok) del krai de Khabàrovsk, a l'Extrem Orient de Rússia. El 2012 tenia 328 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Solongoïta

La solongoïta és un mineral de la classe dels borats, que pertany al grup de la inderita. Rep el seu nom de la localitat tipus, el dipòsit de bor de Solongo, a Rússia.

## Característiques

La solongoïta és un borat de fórmula química Ca₂B₃O₄(OH)₄Cl. Va ser aprovada com a espècie vàlida per l'Associació Mineralògica Internacional l'any 1973. Cristal·litza en el sistema monoclínic. Es troba en forma de cristalls subèdrics, tabulars, estriats verticalment, de fins a 0,2 mm. La seva duresa a l'escala de Mohs és 3,5.
Segons la classificació de Nickel-Strunz, la solongoïta pertany a «06.C - Nesotriborats» juntament amb els següents minerals: inderita, ameghinita, kurnakovita, inderborita, meyerhofferita, inyoïta, peprossiïta-(Ce), nifontovita i olshanskyita.

## Formació i jaciments

Va ser descoberta l'any 1973 en un orifici de perforació al dipòsit de bor de Solongo, a l'altiplà de Vitim, a Buriàtia (Rússia). També ha estat descrita a la mina Fuka, a l'illa de Honshu (Japó). Sol trobar-se associada a altres minerals com: szaibelyita, andradita-grossulària, kurchatovita, calcita, clorita, vesuvianita, svabita, magnetita, hematites, esfalerita i quars.

## Referències

* ↑ «Solongoite» (en anglès). Mindat. [Consulta: 7 març 2017].
* 1 2 «Solongoite» (en anglès). Handbook of Mineralogy. [Consulta: 11 juny 2016].
# Sosípolis

Sosípolis (Sosipolis, Σωσίπολις literalment el savi de l'estat) fou un heroi grec mític de l'Èlida.
Tenia un santuari dedicat conjuntament amb Elítia al peu del turó de Cronos a Olímpia i ningú es podia apropar al seu altar excepte els sacerdots i encara havien de portar el cap cobert; el seu culte tenia origen en un heroi que en forma d'infant es va convertir en serp per foragitar als arcadis que havien envair Èlida.

## Referències

* Dictionary of Greek and Roman biography and mythology, (William Smith, 1849)
* Dictionary of Greek and Roman Geography (William Smith, 1854)
# Yuma (Colorado)

Yuma és una població dels Estats Units a l'estat de Colorado. Segons el cens del 2000 tenia 3.285 habitants.

## Demografia

Segons el cens del 2000, Yuma tenia 3.285 habitants, 1.275 habitatges, i 847 famílies. La densitat de població era de 522 habitants per km².
Dels 1.275 habitatges en un 32,9% hi vivien nens de menys de 18 anys, en un 52,8% hi vivien parelles casades, en un 9,1% dones solteres, i en un 33,5% no eren unitats familiars. En el 30,4% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,17.
Per edats la població es repartia de la següent manera: un 28,4% tenia menys de 18 anys, un 8,5% entre 18 i 24, un 26,4% entre 25 i 44, un 19,8% de 45 a 60 i un 16,9% 65 anys o més.
L'edat mediana era de 36 anys. Per cada 100 dones de 18 o més anys hi havia 90,6 homes.
La renda mediana per habitatge era de 30.371 $ i la renda mediana per família de 36.657 $. Els homes tenien una renda mediana de 25.962 $ mentre que les dones 16.968 $. La renda per capita de la població era de 14.424 $. Entorn del 7,8% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Yuma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 1r agost 2010].
* ↑ «Geographic Comparison Table- Yuma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Sociedad Deportiva Octavio

La Sociedad Deportiva Octavio és un equip d'handbol fundat l'any 1966 de la ciutat de Vigo (Galícia) que disputa la Lliga ASOBAL. L'equip juga els seus partits com a local al Pavelló As Travesas, amb capacitat per a 4.500 espectadors.

## Referències

* ↑ SD Octavio a einforma.com
* ↑ SD Octavio Arxivat 2017-01-13 a Wayback Machine. al webde al Federación Galega de Balonmán

## Enllaços externs

* Sociedad Deportiva Octavio - Lloc web oficial
# Sociedad Deportiva Logroñés

* No s'ha de confondre amb Club Deportivo Logroñés o Unión Deportiva Logroñés.
La Sociedad Deportiva Logroñés és un club de futbol espanyol amb seu a Logronyo, a la comunitat autònoma de La Rioja. Fundat l'any 2009, juga a Primera Divisió RFEF – Grup 1. Els colors de l'equip són samarreta blanca i vermella i pantalons curts negres.

## Història

La Sociedad Deportiva Logroñés es va fundar l'any 2009, arran dels greus problemes econòmics que van provocar la desaparició de l'històric club riojà CD Logroñés. El 4 de juny de 2009 es considera el dia de la fundació del club.
Finalment, quan el Club Deportivo es va retirar, el nou equip va ocupar el seu lloc a les lligues regionals, a partir de la temporada 2009-10. En la seva temporada d'estrena, la Societat Deportiva va acabar com a campiona, guanyant l'ascens al Grup 16 de Tercera Divisió.
En la seva primera temporada en el quart nivell, l'equip va acabar la temporada regular en segona posició, sent expulsat en els playoffs per la Gimnástica Segoviana CF. La campanya següent va ser molt més reeixida, ja que la Sociedad va guanyar el seu grup i va ascendir per primera vegada a Segona Divisió B després d'eliminar el Peña Sport FC a Tafalla, després d'una derrota per 0–3 (però 4–3 global) el 27 de maig de 2012. El 2014, l'equip va tornar a la quarta divisió i allà va acabar 3r la temporada 2014-15.
El febrer de 2019 Albert Aguilà va ser nomenat entrenador del primer equip.

## Temporada a temporada

| Temporada | Nivell | Divisió | Lloc | Copa del Rei |
| 2009–10 | 5 | Reg. Pref. | | |
| 2010–11 | 4 | 3a | 2n | |
| 2011–12 | 4 | 3a | | |
| 2012–13 | 3 | 2a B | 10è | Segona ronda |
| 2013–14 | 3 | 2a B | | |
| 2014–15 | 4 | 3a | 3r | |
| 2015–16 | 4 | 3a | 2n | |
| 2016–17 | 4 | 3a | 3r | |
| 2017–18 | 4 | 3a | 2n | |
| 2018–19 | 4 | 3a | 2n | |
| 2019-20 | 4 | 3a | | Primera ronda |
| 2020–21 | 3 | 2a B | 3rd / 6th | Primera ronda |
| 2021–22 | 3 | 1a RFEF | | |
* 1 temporada a Primera Divisió RFEF
* 3 temporades a Segona Divisió B
* 8 temporades a Tercera Divisió
* 1 temporada a Regional Preferent

## Referències

* ↑ «Historia de la SD Logroñés» (en castellà). SD Logroñés, 31-12-2017. [Consulta: 16 desembre 2019].
* ↑ (en castellà) , 28-06-2014.
* ↑ «Histórico SD Logroñés - Tercera División G 16 2014/2015». www.resultados-futbol.com. [Consulta: 16 desembre 2019].
* ↑ «Albert Aguilà toma las riendas de la SD Logroñés» (en castellà). La Rioja, 13-02-2019. [Consulta: 16 desembre 2019].

## Enllaços externs

* Web oficial (en castellà)
* Perfil de l'equip Futbolme (en castellà)
# Supercopa d'Europa de futbol 1987

La Supercopa d'Europa de futbol 1987 es va disputar entre el Porto i l'Ajax, amb victòria pel Porto per 2–0 en el global de l'eliminatòria.

## Detalls de partit
### Anada

| AFC Ajax | 0–1 | FC Porto |
| | Informe | Barros 5' |

### Tornada

| FC Porto | 1–0 | AFC Ajax |
| Sousa 70' | Informe | |
* Supercopa d'Europa 1987
* FC Porto Primer títol

## Referències

* ↑ «Sousa makes sure for Porto». UEFA. Arxivat de l'original el 7 març 2008. [Consulta: 14 març 2008].

## Vegeu també

* Copa d'Europa 1986–87
* Recopa d'Europa 1986–87

## Enllaços externs

* Resum d'UEFA
* Resum de RSSSF
# Soroll gaussià blanc additiu

El soroll gaussià blanc additiu (AWGN) és un model bàsic de soroll utilitzat en teoria de la informació per imitar l'efecte de molts processos aleatoris que es produeixen a la natura. Els modificadors denoten característiques específiques:
* Additiu perquè s'afegeix a qualsevol soroll que pugui ser intrínsec al sistema d'informació.
* Blanc (White) es refereix a la idea que té una densitat espectral de potència uniforme a través de la banda de freqüència per al sistema d'informació. És una analogia amb el color blanc que es pot realitzar mitjançant emissions uniformes a totes les freqüències de l'espectre visible.
* Gaussià perquè té una distribució normal en el domini del temps amb un valor mitjà del domini del temps de zero (procés gaussià).
El soroll de banda ampla prové de moltes fonts de soroll naturals, com ara les vibracions tèrmiques dels àtoms dels conductors (anomenades soroll tèrmic o soroll de Johnson-Nyquist), el soroll de granalla, la radiació de cos negre de la Terra i altres objectes càlids i de fonts celestes, com el Sol. El teorema central del límit de la teoria de la probabilitat indica que la suma de molts processos aleatoris tendirà a tenir una distribució anomenada gaussiana o normal.
AWGN s'utilitza sovint com a model de canal en el qual l'únic deteriorament de la comunicació és una addició lineal de soroll de banda ampla o blanc amb una densitat espectral constant (expressada en watts per hertz d'amplada de banda) i una distribució gaussiana d'amplitud. El model no té en compte l'esvaïment, la selectivitat de freqüència, la interferència, la no linealitat o la dispersió. No obstant això, produeix models matemàtics senzills i manejables que són útils per conèixer el comportament subjacent d'un sistema abans que es considerin aquests altres fenòmens.

## Efectes en el domini del temps

En les comunicacions de dades en sèrie, el model matemàtic AWGN s'utilitza per modelar l'error de temporització causat per la fluctuació aleatòria (en anglès: Random Jitter o RJ).
El gràfic de la dreta mostra un exemple d'errors de temporització associats amb AWGN. La variable Δ t representa la incertesa en el pas per zero. A mesura que augmenta l'amplitud de l'AWGN, la relació senyal-soroll disminueix. Això provoca un augment de la incertesa Δt.

## Referències

* ↑ «Additive White Gaussian Noise - an overview | ScienceDirect Topics» (en anglès). [Consulta: 30 agost 2023].
* ↑ «Add white Gaussian noise to signal - MATLAB awgn» (en anglès). [Consulta: 30 agost 2023].
* ↑ Chaudhari, Qasim. «Additive White Gaussian Noise (AWGN)» (en anglès americà), 15-08-2016. [Consulta: 30 agost 2023].
* ↑ «What is AWGN» (en anglès americà). [Consulta: 30 agost 2023].
# Yu Nakasato

Yu Nakasato (中里 優, 14 de juliol de 1994) és una futbolista japonesa.

## Selecció del Japó

Va debutar amb la selecció del Japó el 2016. Va disputar 20 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2016 | 3 | 0 |
| 2017 | 13 | 0 |
| 2018 | 4 | 0 |
| Total | 20 | 0 |

## Referències

* ↑ 2016, 2017, 2018 Japan Football Association(japonès)

## Enllaços externs

* Yu Nakasato, Fitxa a Soccerway
# Stadium Gal

L'Stadium Gal és un estadi de futbol de la ciutat d'Irun, a Guipúscoa. Està a 300 metres de la frontera amb França i hi juga els seus partits com a local el Real Unión Club de Irun, que n'és el propietari.
Es va inaugurar el 19 de setembre de 1926 amb un partit entre el Real Unión i el FC Barcelona. Té capacitat per a 6.344 espectadors.

## Referències

* ↑ «Instal·lacions». Arxivat de l'original el 2017-05-18. [Consulta: 19 juny 2015].

## Enllaços externs

* Informació a la pàgina web del Real Unión Arxivat 2017-05-18 a Wayback Machine. (castellà)
# Znada

Znada (en àrab ازنادة, Iznāda; en amazic ⵉⵖⵕⵎ ⵏ ⴷⵕⴰⵡⴰ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 6.712 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Znucalita

La znucalita és un mineral de la classe dels carbonats. Va rebre el seu nom l'any 1990 per Petr Ondruš, František Veselovský i R. Rybka per la seva composició química, al contenir zinc (Zn), urani (U) i calci (Ca).

## Característiques

La znucalita és un carbonat aprovat com a espècie vàlida per l'Associació Mineralògica Internacional l'any 1989. La seva fórmula química va ser redefinida l'any 2024, passant a ser: Zn₁₀Ca(UO₂)(CO₃)₄(OH)₁₆(H₂O)₅. Cristal·litza en el sistema ortoròmbic. Els cristalls són laminars i prims, d'uns 100μm, formant agregats esfèrics i revestiments.
Segons la classificació de Nickel-Strunz, la znucalita pertany a «02.ED: Uranil carbonats, amb relació UO₂:CO₃ = 1:3» juntament amb els següents minerals: bayleyita, swartzita, albrechtschraufita, liebigita, rabbittita, andersonita, grimselita, widenmannita, čejkaïta i agricolaïta.

## Formació i jaciments

És una espècie rara, secundària, que es troba en filons polimetàl·lics en carbonats, i a prop de filons d'urani oxidants. Sol trobar-se associada a altres minerals com: guix, hidrozincita, serpierita, römerita, esfalerita, galena, pirita, calcita, aragonita, adamita, metalodevita, umohoïta, calcurmolita, uranofana o studtita. Va ser descoberta l'any 1989 a la mina Lill, al dipòsit de Černojamské, a Příbram (Bohèmia, República Txeca).

## Referències

* ↑ «Znucalite» (en anglès). Mindat. [Consulta: 26 maig 2016].
* ↑ Steciuk, Gwladys; Majzlan, Juraj; Rohlíček, Jan; Škoda, Radek; Sejkora, Jiří; Plášil, Jakub «Znucalite, the only known zinc uranyl carbonate: Its crystal structure and environmental implications». American Mineralogist, 109, 5, 01-05-2024, pàg. 949–959. DOI: https://doi.org/10.2138/am-2023-8956 [Consulta: 6 juliol 2024].
* 1 2 «Znucalite» (en anglès). Handbook of Mineralogy. [Consulta: 26 maig 2016].
# Spring Lake (Nova Jersey)

Spring Lake és una població dels Estats Units a l'estat de Nova Jersey. Segons el cens del 2007 tenia 3.509 habitants.

## Demografia

Segons el cens del 2000, Spring Lake tenia 3.567 habitants, 1.463 habitatges, i 983 famílies. La densitat de població era de 1.051,3 habitants/km².
Dels 1.463 habitatges en un 23% hi vivien nens de menys de 18 anys, en un 57,8% hi vivien parelles casades, en un 7,2% dones solteres, i en un 32,8% no eren unitats familiars. En el 29,5% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 21,8% tenia menys de 18 anys, un 4,5% entre 18 i 24, un 19,6% entre 25 i 44, un 28,9% de 45 a 60 i un 25,1% 65 anys o més.
L'edat mediana era de 48 anys. Per cada 100 dones de 18 o més anys hi havia 83,2 homes.
La renda mediana per habitatge era de 89.885 $ i la renda mediana per família de 103.405 $. Els homes tenien una renda mediana de 88.924 $ mentre que les dones 41.000 $. La renda per capita de la població era de 59.445 $. Cap de les famílies i el 2,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Spring Lake». American Fact Finder. Oficina del Cens dels Estats Units, 12-01-2010.